Першае пасланне святога Яна

1

Аб’яўленне Слова жыцця

1Тое, што было ад пачатку, што мы чулі пра Слова жыцця, што бачылі на свае вочы, на што глядзелі і да чаго дакраналіся нашыя рукі, – 2бо жыццё аб’явілася, і мы бачылі, і сведчым, і абвяшчаем вам гэтае вечнае жыццё, якое было ў Айца і аб’явілася нам, – 3тое, што мы бачылі і чулі, абвяшчаем і вам, каб і вы мелі еднасць з намі. А нашая еднасць ёсць з Айцом і Сынам Ягоным, Езусам Хрыстом. 4Гэта пішам мы, каб радасць нашая была поўнай. 5Навіну, якую мы пачулі ад Яго, абвяшчаем вам, што Бог ёсць Святло і няма ў Ім ніякай цемры.

Бог – гэта святло

6Калі мы кажам, што маем еднасць з Ім, а ходзім у цемры, то мы хлусім і паступаем не па праўдзе. 7А калі ходзім у святле, як Ён ёсць у святле, то маем еднасць паміж сабою, і кроў Езуса, Сына Ягонага, ачышчае нас ад усялякага граху.

Адпушчэнне грахоў

8Калі кажам, што не маем граху, ашукваем саміх сябе, і няма ў нас праўды. 9Калі ж вызнаём нашыя грахі, то Ён, верны і справядлівы, адпусціць нам грахі і ачысціць нас ад усялякай несправядлівасці. 10Калі кажам, што мы не зграшылі, то робім Яго ілгуном, і няма ў нас Ягонага слова.

2

1Дзеці мае, гэта пішу вам, каб вы не грашылі. Калі ж хто зграшыць, то мы маем Заступніка перад Айцом Езуса Хрыста справядлівага. 2Ён ёсць ахвярай уміласціўлення за нашыя грахі, і не толькі за нашыя, але таксама за грахі ўсяго свету.

Даўняя і новая запаведзь любові бліжняга

3Па тым даведваемся, што мы пазналі Яго, калі захоўваем Ягоныя запаведзі. 4Хто кажа: «Я ведаю Яго», а не захоўвае Ягоныя запаведзі, той ілгун і няма ў ім праўды. 5А хто захоўвае слова Ягонае, у тым сапраўды любоў Божая дасканалая; па гэтым пазнаем, што мы ў Ім. 6Хто кажа, што жыве ў Ім, павінен паступаць так, як Ён паступаў.

7Умілаваныя, пішу вам не новую запаведзь, а запаведзь даўнюю, якую вы мелі ад пачатку. Даўняй запаведдзю ёсць слова, якое вы чулі. 8Аднак новую запаведзь пішу вам, якая праўдзівая ў Ім і ў вас, бо знікае цемра і яснее ўжо праўдзівае святло. 9Хто кажа, што ён у святле, а ненавідзіць свайго брата, той яшчэ ў цемры. 10Хто любіць свайго брата, той жыве ў святле і няма ў ім спакусы. 11А хто ненавідзіць свайго брата, той жыве ў цемры і ў цемры ходзіць, і не ведае, куды ідзе, бо цемра засляпіла яму вочы.

Хрысціяне і свет

12Пішу вам, дзеці, бо адпушчаны вам грахі дзеля імя Ягонага. 13Пішу вам, айцы, бо вы пазналі таго, хто ёсць ад пачатку. Пішу вам, юнакі, бо вы перамаглі злога. 14Пішу вам, дзеці, бо вы пазналі Айца. Я напісаў вам, айцы, бо вы пазналі таго, хто ёсць ад пачатку. Я напісаў вам, юнакі, бо вы моцныя, і слова Божае жыве ў вас, і вы перамаглі злога.

15Не любіце свету, ні таго, што ў свеце. Калі хто любіць свет, у тым няма любові Айца. 16Бо ўсё, што ў свеце: пажадлівасць цела, пажадлівасць вачэй і жыццёвая пыха — не ад Айца, але ад гэтага свету. 17І свет мінае, і пажадлівасць ягоная, а той, хто выконвае Божую волю, той жыве вечна.

Апошняя гадзіна – час антыхрыстаў

18Дзеці, настала апошняя гадзіна, і як вы чулі, што прыйдзе антыхрыст, так і цяпер з’явілася шмат антыхрыстаў. Па гэтым мы і пазнаём, што настала апошняя гадзіна. 19Яны выйшлі ад нас, але не належалі да нас.Бо калі б яны належалі да нас, то заставаліся б з намі.Але сталася гэта, каб выявілася, што яны не належаць да нас. 20Вы ж маеце намашчэнне ад Святога і ўсё ведаеце. 21Я напісаў вам не таму, што вы не ведаеце праўды, а таму, што вы ведаеце яе, як і тое, што ўсялякіфальш не ад праўды. 22Хто ілгун, калі не той, хто пярэчыць таму, што Езус – гэта Месія? Той антыхрыст, хто адракаецца ад Айца і Сына. 23Кожны, хто адракаецца ад Сына, не мае і Айца, а хто вызнае Сына, мае і Айца.

24Тое, што вы чулі ад пачатку, няхай жыве ў вас. Калі жыве ў вас тое, што вы чулі ад пачатку, дык і вы будзеце жыць у Сыне і Айцу. 25Абяцанне ж, якое Ён нам даў, гэта вечнае жыццё.

26Напісаў я гэта вам пра тых, хтозводзіць вас. 27А намашчэнне, якое вы атрымалі ад Яго, у вас жыве, і вы не патрабуеце, каб хтосьці вучыў вас.Але паколькі само намашчэнне вучыць вас усяму, будучы праўдзівым і неілжывым, то ў тым, чаму навучыла вас, жывіце.

Заклік да вытрываласці

28Цяпер, дзеці, жывіце ў Ім, каб, калі Ён з’явіцца, мы мелі адвагу і не былі асаромленыя перад Ім у час Ягонага прыйсця. 29Калі вы ведаеце, што Бог справядлівы, то ведайце і тое, што кожны, хто чыніць справядлівасць, народжаны ад Яго.

3

Жыць як Божыя дзеці

1Паглядзіце, якую любоў даў нам Айцец, каб мы называліся дзецьмі Божымі, і мы з’яўляемся імі! Таму свет не ведае нас, што не пазнаў Яго. 2Умілаваныя,цяпер мыдзеці Божыя, але яшчэ не выявілася, чым будзем. Ведаем, што, калі Ёнаб’явіцца, мы будзем падобнымі да Яго, бо ўбачым Яго такім, якім ёсць.

Пазбягаць граху

3Кожны, хто мае такую надзею на Яго, чыніць сябе беззаганным, як Ён ёсць беззаганны. 4Кожны, хто чыніць грэх, чыніць і беззаконне, бо грэх – гэта беззаконне. 5Вы ведаеце, што Ён аб’явіўся дзеля таго, каб забраць грахі, у Ім жа няма граху. 6Кожны, хто жыве ў Ім, не грашыць, акожны, хто грашыць, не бачыў Яго і не пазнаў Яго.

7Дзеці, няхай ніхто не зводзіць вас. Хто чыніць справядлівасць, той справядлівы, як і Ён ёсць справядлівым. 8Хто чыніць грэх — той ад д’ябла, бо д’ябал грашыць ад пачатку. Дзеля таго і аб’явіўся Сын Божы, каб знішчыць справы д’ябла. 9Кожны, хто нарадзіўся ад Бога, не чыніць граху, бо насенне Ягонае жыве ў ім, і ён не можа грашыць, бо народжаны ад Бога.

10Па гэтым можна пазнаць дзяцей Божых і дзяцей д’ябла: кожны, хто чыніць несправядлівасць, той не ад Бога, як і той, хто не любіць свайго брата.

Запаведзь любові

11Такая ёсць воля Божая, якую вы чулі ад пачатку, каб мы любілі адзін аднаго. 12Не так, як Каін, які быў ад злога і забіў свайго брата. А дзеля чаго забіў яго? Бо ўчынкі яго былі дрэнныя, а брата ягонага – справядлівыя.

13І не здзіўляйцеся, браты, калі свет ненавідзіць вас. 14Мы ведаем, што перайшлі ад смерці да жыцця, таму што любім братоў. Хто не любіць, застаецца ў смерці. 15Кожны, хто ненавідзіць свайго брата, той чалавеказабойца, а ведаеце, што ніводзін чалавеказабойца не мае ў сабе вечнага жыцця.

16Па гэтым пазналі мы любоў, што Ён аддаў за нас сваё жыццё.І мы павінны аддацьжыццё сваё за братоў. 17Калі хтосьці мае дастатак у свеце і бачыць брата свайго ў нястачы, і закрывае перад ім сваё сэрца, то як любоў Божая можа жыць у ім? 18Дзеці, будзем жа любіцьне словам ці моваю, але ўчынкам і праўдаю. 19Па гэтым пазнаем, што мы ад праўды, і супакоім перад Ім нашыя сэрцы. 20Бо калі сэрца нашае асуджае нас, то Бог большы за нашае сэрца і ведае ўсё. 21Умілаваныя, калі сэрца нашае не асуджае нас, то мы маем адвагу перад Богам. 22Аб чым ні папросім, атрымаем ад Яго, бо захоўваем запаведзі Ягоныя і робім тое, што Яму падабаецца.

23А запаведзь Яго такая, каб мы верылі ў імя Сына Ягонага Езуса Хрыста і любілі адзін аднаго, як Ён загадаў нам. 24Хто захоўвае запаведзі Ягоныя, той жыве ў Богу, а Ён – у ім. І па Духу, якогадаў нам, мы даведваемся, штоЁнжыве ў нас.

4

Дух праўды і дух фальшу

1Умілаваныя, не кожнаму духу верце, але правярайце духаў, ці яны ад Бога, бо шмат ілжэпрарокаў з’явілася на свеце. 2Па гэтым распазнаеце Божага Духа: кожны дух, які вызнае, што Езус Хрыстус прыйшоў у целе, ёсць ад Бога. 3І кожны дух, які не вызнае Езуса, той не ад Бога; гэта дух антыхрыста, пра якога вы чулі, што ён прыйдзе і цяпер ужо ёсць на свеце. 4Дзеці, вы ад Бога, таму перамаглі іх, бо той, хто ў вас, большы за таго, хто ў свеце. 5Яны са свету, таму і гавораць так, як свет, і свет слухае іх. 6Мы ад Бога.Хто ведае Бога, слухае нас,хто не ад Бога, той не слухае нас. Па гэтым і пазнаём духа праўды і духа фальшу.

Бог – гэта любоў

7Умілаваныя, будзем любіць адзін аднаго, бо любоў ад Бога і кожны, хто любіць, народжаны ад Бога і ведае Бога. 8Хто не любіць, той не ведае Бога, таму што Бог ёсць любоў. 9Любоў Бога да нас адкрылася ў тым, што Бог паслаў у свет Сына свайго Адзінароднага, каб мы жылі праз Яго. 10У тым выявілася любоў, што не мы палюбілі Бога, а Ён сам палюбіў нас і паслаў свайго Сына як уміласціўленне за нашыя грахі.

11Калі Бог так палюбіў нас, дык і мы павіннылюбіцьадзінаднаго. 12Бога ніхтоніколі не бачыў. Калі мы любімадзінаднаго, то Бог жыве ў нас, і любоўЯгоная ў нас дасканалая. 13Па тымпазнаём, што мы жывём у Ім, а Ён у нас, штоЁндаў нам ад свайго Духа. 14І мы бачылі, і сведчым, штоАйцецпаслаў Сына, Збаўцу свету. 15Хтовызнае, штоЕзус – Сын Божы, у тымжыве Бог, а ён – уБогу. 16І мы пазналі, і паверылі ў любоў, якую мае да нас Бог. Бог ёсць любоў, і хто жыве ў любові, той жыве ў Богу, і Бог у ім.

17У тым любоў дасканалая ў нас, што мы маем адвагуў дзень суда, бо які Ён, такія і мы ў гэтым свеце. 18У любові няма страху, але дасканалая любоў праганяе страх, бо страх ёсць з-за боязі перадпакараннем; хто баіцца, той недасканалы ў любові.

19Мы любім Бога, бо Ён першы палюбіў нас. 20Калі б хто сказаў: «Я люблю Бога», а братасвайгоненавідзіць, ёнілгун, бо той, хто не любіцьсвайго брата, якогабачыць, не можалюбіць Бога, якога не бачыць. 21І мы маем ад Яго такуюзапаведзь, каб той, хтолюбіць Бога, любіў і свайго брата.

5

Вера ў Божага Сына

1Кожны, хто верыць, што Езус ёсць Месія, ад Бога народжаны, і кожны, хто любіць таго, хто нарадзіў, любіць і народжанага ад Яго. 2Па тым пазнаём, што мы любім дзяцей Божых, калі любім Бога і захоўваем Яго запаведзі. 3Бо любоў да Бога ёсць у тым, каб мы захоўваліЯгоныязапаведзі, а запаведзі Яго не з’яўляюццацяжкімі. 4Бо ўсё, штонароджана ад Бога, перамагае свет. І гэтайперамогай, якая перамагла свет, ёсць наша вера.

Сведчанне Бога абЕзусе

5Хто ж перамагае свет, калі не той, хто верыць, што Езус ёсць Сынам Божым? 6Езус Хрыстус прыйшоў праз ваду і кроў. Не толькі праз ваду, але праз ваду і кроў; і Дух сведчыць пра Яго, бо Дух – гэта праўда. 7Бо трое тых, хто сведчыць: 8Дух, вада і кроў, і гэтыя тры – адно. 9Калі мы прымаем сведчанне людзей, то Божае сведчаннебольшае, бо гэта ёсць сведчанне Бога, якое Ёндаў пра свайго Сына. 10Хто верыць у Божага Сына, той мае сведчанне ў самім сабе; хто не верыць Богу, той робіць Яго ілгуном, бо не паверыў сведчанню, якое Бог даў пра свайго Сына. 11Гэтае сведчанне ў тым, што Бог даў нам жыццё вечнае, і гэтае жыццё –у Ягоным Сыне. 12Хто мае Сына, мае жыццё, а хто не мае Сына Божага, не мае жыцця.

Апошнія настаўленні

13Я напісаў гэта вам, якія верыце ў імя Сына Божага, каб вы ведалі, што маеце вечнае жыццё.

14Давер, які мы маем да Яго, ёсць у тым, што, калі мы просім аб нечым згодна з Ягонай воляй, Ён чуе нас. 15А калі ведаем, што Ён чуе нас, аб чым бы мы ні папрасілі, дык ведаем, што мы ўжо атрымалі тое, аб чым прасілі Яго.

16Калі хто ўбачыць, што брат яго чыніць грэх, які не вядзе да смерці, няхай моліцца, і Бог дасць жыццё таму, хто чыніць грэх, які не вядзе да смерці. Але ёсць грэх, яківядзе да смерці, таму не кажу, каб ты маліўсяза такога. 17Усялякая несправядлівасць– гэта грэх, але ёсць грэх, які не вядзе да смерці.

18Мы ведаем, што кожны, хто нарадзіўся ад Бога, не грашыць, боНароджаны ад Бога захоўваеяго, і злы яго не кранае. 19Ведаем, што мы ад Бога і што ўвесь свет знаходзіцца ў злым. 20Ведаем таксама, што Сын Божы прыйшоў і даў нам разуменне, каб мы пазналі Праўдзівага. І мы –уПраўдзівым, у Сыне Яго Езусе Хрысце. Ён –праўдзівы Бог і Жыццё вечнае. 21Дзеці, сцеражыцеся ідалаў!

© Канферэнцыя Каталіцкіх Біскупаў у Беларусі, Мінск 2017

Table of Contents

1

2

3

4

5